Kaitseväe veebileht kasutab küpsiseid, et lehe sirvimine oleks mugavam ja isikupärasem.
#000000
Kaitsevägi on Vabariigi Valitsuse alluvuses olev sõjaväeliselt korraldatud täidesaatva riigivõimu asutus, mis asub Kaitseministeeriumi valitsemisalas. Kaitsevägi teostab sõjalist kaitset ja seda juhib Kaitseväe juhataja.
#000002
Eesti Kaitsevägi koosneb erineva valmidusastmega üksustest, mis on komplekteeritud elukutselistest kaitseväelastest, reservväelastest ja kaitseliidu liikmetest.
#000003
Kaitseväes on lisaks traditsioonilistele maa-, mere- ja õhuväele veel mitmeid üksusi. Mõned neist on toetava loomuga, mõned täiesti uuelaadsed – näiteks Küberväejuhatuse ülesanne on kaitsta Eesti ja NATO huve globaalses küberruumis.
#000004
Ajateenistuse eesmärk on välja õpetada Eesti kaitseks vajalikud reservüksused ja luua eeldused elukutseliste kaitseväelaste teenistusse võtmiseks. Ajateenistuse jooksul omandatakse põhiteadmised riigikaitsest ja õpitakse tegutsema ühtse meeskonnana.
#000005
Reservis olevad isikud on kõik 18-60-aastased mehed või kaitseväekohustuse võtnud mehed ja naised, kes ei ole kutsealused ega teeni parasjagu kaitseväe- või asendusteenistuses. Reservväelane ollakse vaid reservteenistuses, nt õppekogunemisel osaledes.
#000006
Eesti kaitseväelased osalevad välisoperatsioonidel, et toetada meie liitlasi rahutagamise missioonidel maailma kriisikolletes.
#000007
Eesti Vabariik väärtustab kõiki, kes on võidelnud meie iseseisvuse eest, osalenud välismissioonidel või on oma teenistusega kaasa aidanud Eesti riigikaitse kindlustamisele. Veteranide auks tähistame ka iga-aastast veteranipäeva.
#000008
Ööpäevaringne info- ja abitelefon veteranidele ja nende lähedastele: 512 7307
#000009
Reservteenistus on üks osa kaitseväeteenistusest. Liitumine Eesti Reservohvitseride Koguga (EROK) on hea võimalus hoida sidet kaitseväega ja teha oma reservteenistus sisukaks ja põnevaks. EROK on sillaks tsiviil- ja militaarelu vahel.
#000010
Eesti Reservohvitseride Kogu missioon on:
Reservjuhtide ühendamine, esindamine ja nende arengu toetamine. Panustamine riigikaitse korraldamisse ja Eesti elanikkonna kaitsetahte kasvatamisse.
#000011
Teie kaitseväeteenistus jätkub ka tsiviilis. Juhtivatel ametikohtadel praktiseerides kinnistate kaitseväes omandatud teadmisi ja kogemusi veelgi rohkem paindlikkust ja kiiret kohanemisvõimet nõudvas keskkonnas.
—kin-ltn Johannes Kert, EROK liige, Kaitseväe juhataja 1996-2000, Riigikogu liige
#000012
Eesti Reservohvitseride Kogu visioon on:
Ühendame kõiki sõjalisi reservjuhte, korrraldades koostöös kaitseväe ja Kaitseliiduga nende arendamist sõjalises väljaõppes ja teenistuses Eesti kaitsevõime suurendamiseks.
#000013
Säilita oma sõjalise juhi pädevus. EROK korraldab erialast infovahetust, viib läbi erinevaid harjutusi ja laskevõistlusi ning annab liikmetele võimaluse osaleda militaarspordivõistlustel.
Loo uusi sidemed liitlastega. EROK pakub võimalust osaleda rahvusvahelistel reservjuhtide koolitustel ja seminaridel nii Eestis kui liitlaste juures.
Hoia sõprust kaasvõitlejatega. EROK on võrgustik, kus on sinu vanad teenistuskaaslased ja uued kamraadid.
#000015
EROKi traditsioon on korraldada neli korda aastas seminare riigikaitseliselt olulistel teemadel. Lisaks korraldatakse laskmise karikaetappe, tehakse sporti, kuulatakse riigikaitseteemalisi ettekandeid, suheldakse omavahel nii õhtusöögilauas kui ka saunas. EROKi silmapaistev tseremoniaalne ülesanne on mehitada riigilipu toimkond Vabariigi aastapäeva ja Võidupüha paraadidel.
#000016
“EROKiga liitusin, kuna tahan edasi arendada seda, mida ajateenistuses alustasin – lihvida ohvitserile vajalikke oskusi, et olla hea juht oma üksusele. Lisaks on EROK hea platvorm, mille kaudu saavad reservohvitserid oma sõna sekka öelda kaitseväe tuleviku osas.”
—lipnik Valmar Alve, EROK liige; 2018/2019 Kuperjanovi jalaväepataljon, aspirant; rahvusvahelise ärijuhtimise tudeng Genfi ärikoolis (Geneva Business School).
#000017
Liikmed saavad kaasa lüüa osakondade ning sektsioonide tegevustes. EROK on jagatud Põhja-, Lääne-, Kirde-, Lõuna-Eesti ja väliseesti osakondadeks ning väeliigi- ja erialapõhisteks sektsioonideks. Osakondade struktuur on vastavuses Kaitseliidu Maakaitsepiirkondade territoriaalse jaotusega ja osakonna peab liige valima EROKiga liitumisel oma elukoha järgi. Ühe või mitme sektsiooniga liitumise kohta saab iga liige ise soovi avaldada igal hetkel.
#000018
Eesti Reservohvitseride Kogu ühendab endas Eesti Kaitseväe sõjalisi reservjuhte – ohitsere ja allohvitsere ning muid riigikaitse huvilisi, kes soovivad kaasa aidata EROKi eesmärkide saavutamisele.
#000019
Eesti Reservohvitseride Kogu tegevliikmeks saab astuda reservis olev ohvitser alates sellest hetkest, kui talle on presidendi käskkirjaga omistatud ohvitseri auaste.
#000020
EROKi toetajaliikmeks võivad astuda kõik. Näiteks kadetid, välisriikide ohvitserid, tegevteenistuses olevad kaitseväelased, allohvitserid, teised riigikaitsehuvilised või ka need, kes veel ootavad ohvitseri auastme omistamist.
#000021
EROK ridadesse kuulub üle 400 tegev- ja toetajaliikme.
#000022
EROKis on hindamatu ühtekuuluvustunne inimestega, kes usuvad suure südamega Eestisse! EROKi kaudu saan olla kursis ajakohase kaitseväelise infoga, osaleda koolitustel, seminaridel, laskeharjutustel, militaarsetel võistlustel ning vähemtähtis pole sotsiaalne pool – võimalus suhelda sarnase mõtteviisiga inimestega, keda ühendab armastus isamaa vastu. Tänu EROKile on minu ellu tulnud palju olulisi tutvuseid ja sõpru. Eesti eest!
—lipnik Helen Hääl, EROK liige, VROK 40. kursuse lõpetanu, Advokaadibüroo Concordia Advokaat
#000023
EROK on NATO ja partnerriikide reservohvitseride katusorganisatsiooni CIOR (The Interallied Confederation of Reserve Officer) liige. CIOR on suurim reservohvitsere ühendav militaarne organisatsioon, mis esindab 1,2 miljonit reservohvitseri 34 riigist. Igal aastal osaleb EROKi delegatsioon CIOR’i suurimal üritusel – suvekongressil.
#000024
Viimastel aastatel on EROKi rahvusvahelise koostöö maht veelgi kasvanud. Noored reservohvitserid on osalenud noortele mõeldud programmides (YROW/YROWS), osa on võetud militaarspordi (MilComp) üritustest, CIORi nõukogu vahekohtumistest (IBM) ja seminaridest, keeleakadeemiast (CLA) ja tsiviil-militaarkoostöö õppustest (CIMEX).
#000025
Aastatel 2022-2024 on CIORi eesistujaks esmakordselt Eesti ja organisatsiooni juhtimise võtavad üle EROKi reservohvitserid.
#000026
Õppusele Ussisõnad saabusid esimesed reservväelased
#000030
NATO reservohvitseride kongress keskendub reservvägede rolli suurendamisele
#000031
Kaitsevägi arvab reservi ligi 2800 ajateenijat
#000032
Eesti Reservohvitseride Kogu rahvusvaheline laskevõistlus.08.09.2018
#000033
Reservohvitseride kongress: CIMEX harjutus 06.08.2019
#000034
2020 CIOR suvekongressi YROW (young reserve officers workshop)
#000035